Document ID: 32001D0396

Kommissionens beslutning
af 4. maj 2001
om ændring af beslutning 97/467/EF om midlertidige lister over tredjelandsvirksomheder, hvorfra medlemsstaterne tillader indførsel af kød af kanin og opdrættet vildt, for så vidt angår import af strudsekød
(meddelt under nummer K(2001) 1173)
(EØS-relevant tekst)
(2001/396/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets beslutning 95/408/EF af 22. juni 1995 om betingelserne for opstilling i en overgangsperiode af midlertidige lister over tredjelandsvirksomheder, hvorfra medlemsstaterne kan indføre visse animalske produkter, fiskerivarer og levende toskallede bløddyr(1), som ændret ved beslutning 2001/4/EF(2), særlig artikel 2, stk. 1, og
ud fra følgende betragtninger:
(1) Listen over de lande, hvorfra medlemsstaterne tillader import af strudsekød, dyresundhedsbetingelserne og udstedelsen af sundheds- og hygiejnecertifikat ved import af strudsekød i EF er fastsat i Kommissionens beslutning 2000/609/EF af 29. september 2000 om dyre- og folkesundhedsbetingelser og udstedelse af sundheds- og hygiejnecertifikat ved import af kød af opdrættede strudsefulge og om ændring af beslutning 94/85/EF om opstilling af en liste over tredjelande, hvorfra medlemsstaterne tillader indførsel af fersk fjerkrækød(3).
(2) I Kommissionens beslutning 1997/467/EF(4), senest ændret ved beslutning 2000/691/EF(5), er der opstillet en midlertidig liste over virksomheder, hvorfra medlemsstaterne tillader import af kød af kanin og opdrættet vildt.
(3) Bilaget til beslutning 97/467/EF vedrører kød af kanin og opdrættet vildt, men inkluderer ikke virksomheder, der producerer strudsekød.
(4) Artikel 1, stk. 2, litra a), i ovennævnte beslutning gav mulighed for, at medlemsstaterne kunne fortsætte den bilaterale handel indtil den 30. april 2001.
(5) Denne mulighed bør ophæves, og der bør opstilles en særskilt liste for strudsekød.
(6) Alle tredjelande på listen, der opfylder de dyresundhedsmæssige betingelser for eksport af strudsekød til EF, er blevet kontaktet med henblik på at konstatere, hvorvidt der findes virksomheder i det land, som ønsker at eksportere til EF, og som opfylder de nødvendige EF-sundhedsstandarder i de relevante direktiver.
(7) Kommissionen har fra visse tredjelande modtaget lister over virksomheder med forsikringer om, at de fuldt ud opfylder de relevante EF-sundhedskrav, og at en virksomhed, der ikke overholder disse krav, vil få sin eksport til EF suspenderet.
(8) Der kan således opstilles en midlertidig liste over tredjelandesvirksomheder, hvorfra medlemsstaterne tillader import af strudsekød.
(9) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -
VEDTAGET FØLGENDE BESLUTNING:
Artikel 1
1. Artikel 1, stk. 2, litra a), i beslutning 97/467/EF udgår.
2. Bilag I til nærværende beslutning affattes som angivet i bilaget til beslutning 97/467/EF, og følgende titel tilføjes: "Liste over virksomheder, hvorfra medlemsstaterne tillader import af kød af kanin og vildt (undtagen strudsekød)."
3. Bilaget til denne beslutning indsættes som bilag II til beslutning 97/467/EF med følgende titel: "Liste over virksomheder, hvorfra medlemsstaterne tillader import af strudsekød."
4. Import fra de virksomheder, der er opført i bilaget, er fortsat underkastet de EF-bestemmelser på veterinærområdet, som er vedtaget ved andre retsakter.
Artikel 2
Denne beslutning anvendes fra den 1. maj 2001.
Artikel 3
Denne beslutning er rettet til medlemsstaterne.
Udfærdiget i Bruxelles, den 4. maj 2001.

Labels: 17
5
0
3
6